open-index/open-wikipedia-markdown huggingface dataset:
Kaniavos ežeras

**Kaniavos ežeras** arba **Paršelis** – ežeras pietų Lietuvoje, Varėnos rajone, 5,5 km į pietvakarius nuo Panočių, 1 km į pietus nuo Kaniavos, Rudnios miško apsuptyje. Ežeras ovalo formos: ilgis iš šiaurės į pietus 0,5 km, plotis iki 0,35 km. Altitudė 149,3 m. Krantai daugiausia lėkšti, pelkėti, rytinis status. Pasiekiamas keliuku Rudnia-Kaniava. Ežeras nenutekantis, priklauso Ūlos upės baseinui.

## Etimologija
Pavadinimas *Paršelis* greičiausiai kilęs tiesiog nuo gyvulio pavadinimo *[[kiaulė|paršẽlis]]* (gal dėl pelkėtų, purvinų pakrančių, kur ganosi šernai), nors kai kuriuos *parš-* šaknies lietuviškus vandenvardžius kalbininkai sieja su žodžiais *perš̃ti, peršėt́i* („graužti, mausti žaizdą = žiojėti“), *prõ-perša* („atvira vieta tarp ledo“). Ankstesniuose šaltiniuose ežeras minimas kaip *Kaniava, Kaniavos ežeras* (). Greičiausiai pavadintas pagal kaimą.

## Šaltiniai
Kaponė

**Kaponė** – įrankis, skirtas pašarams, mėsai kapoti. Būna ilgakotė arba trumpakotė. Ilgakotė būna su tiesia arba S formos geležte, ja kapojama giliuose induose – loviuose, kibiruose, rėčkose, ausekliuose. Trumpakotė būna su trumpu horizontaliu kotu ir sunkia geležte. Ja kapojama ant plokščių paviršių.

Iki XX a. pr. su kapone kapota mėsa, kopūstlapiai, vėliau – buroklapiai, bulvės, pašarinės žolės.

## Šaltiniai
Klemiškės valsčius

**Klemiškės valsčius** – buvęs administracinis-teritorinis vienetas vakarų Lietuvoje, į rytus nuo Klaipėdos. Centras – Klemiškė.

## Istorija

Valsčius minimas XVIII a. Jis sudarytas XVIII a. pradžioje, kai Klaipėdos valsčius buvo padalytas į mažesnius.

## Šaltiniai
Kretingalės valsčius

**Kretingalės valsčius** () – buvęs administracinis-teritorinis vienetas dabartinės vakarų Lietuvos teritorijoje, į šiaurės rytus nuo Klaipėdos. Centras – Kretingalė.

## Istorija

Įkurtas 1874 m. birželio 4 d. 1939 m. pavasarį prijungta dalis naikinamų Jokšų valsčiaus ir Kunkių valsčiaus, o dalis Kretingalės valsčiaus perduota Nemirsetos valsčiui.

Valsčius Lietuvos TSR priskirtas 1945 m. sausio 28 d. 1947 m. prijungti Kalotės valsčius, Karklininkų valsčius, Plikių valsčius ir Trušelių valsčius. Valsčius panaikintas 1950 m. birželio 20 d., jo teritorija priskirta Klaipėdos rajonui (7 apylinkės) ir Kretingos rajonui (1 apylinkė).

|-
| 1925 m.  || || 2241 || || || 25 gyvenvietės 
|-
| 1949-01-01  || 225 || || || 8 apylinkės  ||
|}

## Suskirstymas

## Šaltiniai
Poškų valsčius

**Poškų valsčius** – buvęs administracinis-teritorinis vienetas vakarų Lietuvoje, į rytus nuo Klaipėdos. Centras – Poškos.

## Istorija

Įkurtas po II pasaulinio karo, bet netrukus panaikintas 1947 m. lapkričio 6 d. prijungiant prie Priekulės valsčiaus.

## Šaltiniai
Marijampolės tvenkinys

**Marijampolės tvenkinys** arba **Marijampolės marios** arba **Marijampolės II tvenkinys** – tvenkinys Marijampolės savivaldybėje, į pietus nuo Marijampolės. Susidaręs patvenkus Šešupės upę (Nemuno intakas) 206,4 km nuo jos žiočių. Ilgis iš pietų į šiaurę 4,75 km (pagal Lietuvos upių, ežerų ir tvenkinių kadastro duomenis, tvenkinio aukštutinė riba yra 50 m aukščiau Nartelio kaimo sodų bendrijos Nartelio 2-sios gatvės), plotis iki 0,38 km. Altitudė 70,5 m. Krantai daugiausia aukšti, šlaitai apaugę medžiais. Pietinėse pakrantėse plyti dirbami laukai, vakarinėje pakrantėje įsikūrusi sodų bendrija.

Debitas:
* Upės: 8,26 m³/s
* Užtvankos skaičiuotinis: 177 m³/s

Užtvanka 310 m ilgio, 10 m pločio. Vandens pralaida – slenkstinė. Įrengta 1974 m. Tvenkinio vanduo naudojamas laukų drėkinimui, buitinėms reikmėms. Veikia 600 kW galios mažoji hidroelektrinė, pastatyta 1998 m.
 
Prie Marijampolės tvenkinio įsikūrusios gyvenvietės: Kumelionys, Liepynai, Liucinavas, Nartelis, Būdbaliai. Yra didelė – 9,1 ha sala, tiltu sujungta su rytiniu krantu. Saloje ir aplink esančiuose 2 pusiasaliuose suformuotas Marijampolės marių parkas su kempingu – mėgstama marijampoliečių poilsio vieta. Yra ir dar viena sala (0,11 ha). Vakariniame krante stūkso Kumelionių piliakalnis

## Šaltiniai
* Tvenkinių katalogas. Aplinkos apsaugos ministerija. Kaunas, 1998
Kapupė

**Kapupė** () – upė Lietuvoje (Pakruojo raj.) ir Latvijoje (Bauskės sav.); Švitinio dešinysis intakas (Lielupės baseinas). Prasideda netoli Žeimelio, teka į šiaurę Žiemgalos žemuma. Įteka į Švitinį 25 km nuo jo žiočių. Visa Kapupės vaga sureguliuota, jos plotis siekia 6 m, gylis – iki 1,7 m.

Upėvardis kilo nuo žodžio *kapai, kapinės* („mirusių laidojimo vieta“).

## Šaltiniai
Arma (dievas)

**Arma** – Anatolijos tautų (hetitų, luvių) Mėnulio dievas (Saulės dievo priešybė), laikytas blogio, ligų šaltiniu. Daugiausia šio dievo kulto pėdsakų rasta luvių gyventuose Hetitų karalystės pietuose ir vakaruose. Per Armai skirtas apeigas, kaip valdovo pakaitalas, šiam rečituojant religinius tekstus, būdavo aukojamas jautis. 

Apie 1200 m. pr. m. e. žlugus Naujajai hetitų karalystei, Armos kultas išnyko. Dievavardžio paminėjimų rasta Lidijos ir senovės graikų rašto paminkluose (IV a. pr. m. e.).

## Šaltiniai
Paprastoji karagana

**Paprastoji karagana** (*Caragana arborescens*), dar vadinama **geltonąja akacija**, **žirnmedžiu** – pupinių (*Fabaceae*) šeimos, karaganos (*Caragana*) genties krūmų rūšis. Kilusi iš pietų Sibiro (Altajaus, Sajanų), šiaurės Kazachstano, Kaukazo.

Krūmo aukštis iki 6 m. Laja reta. Lapai plunksniški, sudaryti iš 5-8 lapelių porų. Žiedai geltoni, nemaži, susitelkę po 2-5 lapų pažastyse. Žydi birželį-liepą.

Augalas šviesomėgis, nereiklus dirvai, atsparus šalčiui, sausroms, karpymui, todėl dažnai auginamas kaip dekoratyvinis augalas. Išvesta keletas dekoratyvių veislių. Medingas.


File:Caragana arborescens flowers, May 2008, Prague, Czech Republic.jpg|Žiedai
File:Caragana arborescens leaves, May 2008, Prague, Czech Republic.jpg|Lapai
File:Caragana-arborescens-habit.JPG|Krūmas


## Šaltiniai
Aron kodešas

**Aron kodešas** ( – 'šventoji skrynia') – spinta (kartais niša), kurioje laikomi Toros ritiniai (rodalai), švenčiausia sinagogos vieta. Tai vienas svarbiausių sinagogos įrenginių, kilęs iš Biblijoje minimos Sandoros skrynios, kurioje buvo laikomos lentelės su 10 Dievo įsakymų.

Aron kodešas įrengiamas Jeruzalės pusėje esančioje maldų salės sienoje (į šią pusę melsdamiesi atsigręžia žydai). Yra pakyloje, nuo kurios kohenai laimina besimeldžiančiuosius, o rabinas arba pamokslininkas, vadinamas magidu, pamokslauja.

Aron kodešo dureles dengia dažniausiai puošni šilko ar aksomo užuolaida, simbolizuojanti Šventykloje buvusią uždangą, vadinama parochetu. Žydų aškenazių sinagogose aron kodešo viršuje liepsnoja amžinoji ugnis (Toros amžinumo ir menoros simbolis). Aron kodešo durelės, skaitant tam skirtas maldas (besimeldžiantieji tuo metu stovi), atveriamos per svarbias šventes – Paschos, Sukoto (Palapinių), Jom Kipuro (Permaldavimo).

Atsiradus sinagogoms, jose paskirta Sandoros skrynią simbolizavusi vieta. Iš pradžių tai būta įdubos sienoje. Aron kodešo paminėjimų randama jau II m. e. a. datuojamuose dokumentuose. Dura-Europo sinagogoje įduba šventojoje sienoje (atgręžtoje į Jeruzalę) atsirado jau 245 m. e. m. Talmude minima Toros ritinių skrynia bei niša, skirta saugoti arba skryniai, arba pačiai Torai. XII a. sinagogose jau buvo speciali spinta, kurioje aškenaziai Toros ritinius laikė vertikaliai, o sefardai, Jemeno žydai ir Indijos žydai – horizontaliai.

Viduramžių sinagogose aron kodešas buvo pastatytas nišoje ir nebuvo pagrindinis salės interjero elementas, dideliu dekoratyvumu nepasižymėjo. Renesanse aron kodešo niša paprastai priminė portalą: iš abiejų jos pusių – piliastrai arba kolonėlės, viršuje – aukštas kelių tarpsnių frontonas. Baroko, klasicizmo laikotarpių aron kodešai dekoratyvesni, primena bažnyčių altorius (ypač mediniai drožinėti).

## Šaltiniai
Kailinė kandis

**Kailinė kandis** (*Tinea pellionella*) – tikrųjų kandžių (*Tineidae*) šeimos kandžių rūšis. Kilusi iš Europos, bet dabar paplitusi daug kur pasaulyje.

Išskleistų sparnų plotis 9-16 mm. Sparnai plaukuoti, pilkšvi, su juodomis dėmėmis. Gyvena drabužių spintose, mėgsta drėgnas, tamsias, nevėdinamas vietas. Vikšrai gyvena plokščiose voratinklinėse makšelėse ant kailių, audinių, lubų. Gadina kilimus, kailius, vilnonius audinius. Tačiau taip pat gali įsikurti ir misti voratinkliais, paukščių lizdais, tapetais, sandėliuotomis daržovėmis.

Naikinimo būdai tokie pat kaip ir drabužinių kandžių.

## Šaltiniai
Autostrada A2 (Lenkija)

**A2** – per Lenkiją einanti automagistralė (autostrada), einanti rytų-vakarų kryptimi. Planuojamas automagistralės ilgis – 657 km, eksploatuojama 475 km.

Kelias šiuo metu jungia Varšuvą su Berlynu. Kiti svarbūs miestai: Lodzė, Poznanė, Koninas. Planuojama, kad magistralė bus pratęsta į rytus nuo Varšuvos ir pasieks Lenkijos ir Baltarusijos valstybių sieną. Šiuo metu eksploatuojama tik viena atkarpa į rytus nuo Varšuvos – Mazovijos Minsko aplinkkelis.
Glorioso salos

**Glorioso salos** () – salų, atolų ir akmenų grupė Indijos vandenyne. 5 km² plotą užimančios salos išsidėsčiusios šiaurinėje Mozambiko sąsiaurio dalyje, 160 km į šiaurę nuo Madagaskaro. Joms priklauso iš viso 48 350 km² išskirtinės ekonominės zonos. Grand Gloriose yra įkurtas oro uostas.

Glorioso salas 1880 m. pavadino ir apgyvendino prancūzų keliautojas Hippolyte Caltaux, kuris Grand Gloriose įkūrė kokosų ir kukurūzų plantacijas. 1882 m. salynas atiteko Prancūzijai. 1914 m. – 1958 m. teises naudoti salas gavo Seišeliai ir reiškia pretenzijas į jas ir dabar. Madagaskaras reikalauja salų suverenitetinių teisių. Norą administruoti salas yra pareiškusi ir Komorų Sąjunga. Dabartinės salos yra gamtinis draustinis, kuriame įkurta meteorologinė stotis.

## Galerija

File:Iles glorieuses.jpg
File:Glorioso Islands.jpg
Zanzibaras (reikšmės)

**Zanzibaras** gali reikšti:
* Zanzibaras (sudaro Zanzibaro ir Pembos salos) – Tanzanijos administruojama salų grupė;
* Zanzibaras – sala rytinėje Afrikos pakrantėje;
** Zanzibaras – miestas toje saloje;

Taip pat:
* Zanzibaro kanalas – sąsiauris, skiriantis Zanzibaro salą nuo žemyninės Tanzanijos;
* Zanzibaro sultonatas (1886–1963 m. traktuota kaip Zanzibaro protektoratas) – istorinė valstybė, egzistavusi 1856–1964 m.;
* Zanzibaro ir Pembos Liaudies Respublika – istorinė valstybė, egzistavusi 1964 m.;
Nacionalinė teismų administracija

**Nacionalinė teismų administracija** – teismų savivaldos institucijas aptarnaujanti įstaiga. Siekia užtikrinti Lietuvos teismų sistemos efektyvumą, teisėjų ir teismų savivaldos nepriklausomumą.

## Istorija
1998 m. įkurtas *Teismų departamentas prie [[Lietuvos Respublikos teisingumo ministerija|Teisingumo ministerijos]]*. 1999 m. pabaigoje Konstitucinis Teismas priėmė nutarimą dėl kai kurių tuometinio Teismų įstatymo nuostatų atitikties Konstitucijai. Konstatuota, kad tik nepriklausoma teismų institucinė sistema gali garantuoti teismų organizacinį savarankiškumą, kad teismų administravimas turi būti organizuojamas nepažeidžiant teisėjų nepriklausomumo, o įstatymu turi būti nustatytas toks teisinis reguliavimas, pagal kurį valstybinės institucijos, užtikrinančios nepriklausomą teismų administravimą, būtų įsteigtos prie teisminės valdžios.

2002 m. įkurta teismus ir teismų savivaldos institucijas aptarnaujanti įstaiga.

## Veikla
* padeda užtikrinti teismų ir teisėjų nepriklausomumą, teismų organizacinį savarankiškumą;
* pagal kompetenciją užtikrina teismų ir teismų savivaldos institucijų glaudžius tarpusavio ryšius;
* padeda teismų savivaldos institucijoms įgyvendinti pavestas funkcijas;
* pagal kompetenciją užtikrina sklandų teisėjų korpuso formavimą;
* organizuoja ir užtikrina centralizuotą teismų materialinį-techninį aprūpinimą;
* užtikrina teisėjų pensinį aprūpinimą;
* siekdama užtikrinti efektyvų ir racionalų valstybės lėšų valdymą ir naudojimą, organizuoja teismų vykdomų valstybės biudžeto programų projektų ir programų sąmatų projektų rengimą ir investicijų projektų (investicijų programų) teismams įgyvendinimą;
* kuria ir įgyvendina bendrosios teismų informacinės sistemos strategiją;
* siekia, kad teismų sistema veiktų efektyviai;
* atlieka vidaus auditus teismuose.

## Direktoriai
* 2002–2009 m. Raimondas Bakšys
* 2010–2013 m. Kęstutis Vaškevičius
* 2013–2019 m. Reda Molienė
* 2019 – iki dabar Natalija Kaminskienė

## Šaltiniai
Freer meno galerija

**Freer meno galerija**, kartu su Arthur M. Sackler galerija, sudaro Smithsonian instituto nacionalinių Azijos meno muziejų tinklą. Freer meno galerijoje eksponuojami Rytų Azijos, Pietryčių Azijos, musulmonų pasaulio, senovės Artimųjų Rytų, Senovės Egipto bei Amerikos meno kūriniai. Galerija yra išsidėsčiusi pietinėje nacionalinės alėjos pusėje JAV sostinėje Vašingtone. Galeriją, kartu su Arturo M. Saklerio galerija, kasmet aplanko vidutiniškai 900 000 žmonių. Freer galerija tvirtai laikosi Smithsonian instituto misijos skleisti mokslą bei pažinimą per eksponatus, tyrimus bei publikacijas.  

Freer meno galerijoje laikomi 25 518 meno objektų, kurių istorija apima 6 000 metų, įskaitant bet neapsiribojant kinų paveikslais bei keramika, Korėjos keramikos dirbiniais bei porcelianu, Japonijos Byōbu, Persijos rankraščiais, budistų skulptūromis. Galerijos kolekcijos apima laikotarpį nuo Neolito iki modernių laikų.

## Galerija
### Kinija
Image:Emperor Minghuang's Journey to Sichuan, Freer Gallery of Art.jpg
Image:Freer 005.jpg
Image:Song Dynasty Porcelain Bottle.jpg
Image:Freer 013.jpg
Image:Western Zhou Gui Vessel.jpg
Image:Amorous Meeting in a Room Interior, Freer Gallery of Art.jpg
Image:Freer 009.jpg
Image:Peach Festival of the Queen Mother of the West, Freer Gallery of Art‎.jpg
Image:Chinese Boddhisattva statue.jpg
Image:Qing Dynasty Cloisonne Stupa.jpg
Image:Jin Dynasty Bodhisattva.jpg
Image:Jade pot from the Qing Dynasty.jpg


### Indija
Image:13th century Ganesha statue.jpg
Image:Krishna with flute.jpg
Image:Shiva and Uma 14th century.jpg
Image:Dwarka.jpg


### Egiptas
Image:Egyptian Coffin Mask.jpg
Image:Egyptian Miniature Glasswares.jpg


### Japonija
Image:Japanese Amida Buddha.jpg
Image:Japanese Arhat Painting.jpg
Image:Kongorikishi statue from 14th century Japan.jpg


### Nepalas
Image:Nepalese Bodhisattva.jpg


### Persija
Image:Sword and scabbard from 7th Century Persia.jpg
Image:Persian Ceramic Bowl.JPG
Image:Persian Ceramic Plate.JPG


### Korėja
File:1290 wine ewer (Koryo dynasty).jpg
Image:Korean Wine Ewer3.jpg


### Sirija
Image:Mamluk glassware vessels.jpg


### Kušano imperija
Image:Four Scenes from the Life of the Buddha 1.jpg
Image:Four Scenes from the Life of the Buddha 2.jpg
Image:Four Scenes from the Life of the Buddha 3.jpg
Domnitorius

**Domnitorius** () – oficialus Jungtinės Valachijos ir Moldavijos kunigaikštystės valdovo titulas 1859–1866 m.

Titulas *domnitor* viduramžiais buvo vartojamas kartu su slaviškos kilmės titulu *voievod* (ar *voivode* 'vaivada') ir jų dariniais. Žodis *domnitor* kilęs iš  'valdovas, valdytojas', šis iš  'dominas'.
Titulas *domnitor* reikšti Jungtinės kunigaikštystės valdovą ėmė tik po to, kai Valakijos ir Moldavijos kunigaikštysčių gyventojai 1859 m. nepriklausomai išsirinko tą patį valdovą – Aleksandrą Joaną Kuzą ().

Iki tol Valachijos ir Moldavijos kunigaikštysčių valdovai retkarčiais būdavo pavadinami šiuo žodžiu, nors oficialūs jų titulai pavadinimas buvo *[[vaivada]]* ir gospodaris, ypač po to, kai juos pripažino Osmanų imperijos sultonai.

Paskutiniai du Rumunijos domnitoriai buvo Aleksandras Joanas Kuza (1859–1866 m., nušalintas) ir Karlas Hohencolernas-Zigmaringenas (vėliau – Karolis I Rumunas), ėmęs valdyti 1866 m. 1878 m. Osmanų imperija rašytiniais dokumentais pripažino, kad Rumunija yra nepriklausoma kunigaikštystė ir daugiau nebėra Osmanų imperijos vasalas.

1881 m. Karolis I buvo karūnuotas kaip Rumunijos karalius.

## Nuorodos
Gaublys

**Gaublys** - daug kartų sumažintas planetos paviršius, pateiktas ant apvalaus arba planetos formos sferos, dažnai būna pritvirtintas prie stovo. Kadangi žemėlapis apvalus, jame dydžiai daug tikroviškesni, nei ant plokščio žemėlapio. Gaublys negali būti tam tikro regiono žemėlapis. Gaublys, kaip ir žemėlapis, dažnai būna suskirstytas į dienovidinius, bei lygiagretes. Būna įvairių tipų (politinis, geografinis, teminis, taip pat ir reljefinis).

## Istorija

Nuo XV a. pabaigos žmonės Europoje pradėjo vis labiau domėjosi žemės ir dangaus sferų bei žiediniais gaubliais (prietaisais rodančiais dangaus kūnų judėjimą aplink Žemę ir Saulę). Taigi jau apie 1492 m. Martinas Behaimas sukūrė seniausią žinomą gaublį.

## Dydžiai

Gaublys parodo tikroviškesnį dydį, nei žemėlapis. Kadangi žemėlapyje šiaurė ir pietūs būna ištįsę, todėl, pvz., Grenlandija ir Australija būna vienodo dydžio, nors Australija daug didesnė. Gaublyje taip nėra. Kadangi forma tokia pati kaip ir planetos, jame galima tiksliai pamatyti dydžius.

## Patogumas

Nors gaublys rodo tikslesnį vaizdą, tačiau dauguma žmonių mieliau renkasi žemėlapį. Taip yra todėl, nes gaublys didelis ir nepatogus, o maži gaubliai nėra tikslūs. Mokslininkai bando kurti patogų bei praktišką gaublį, kurį būtų galima nešiotis visur ir visada.
Gvatemalos herbas

**Gvatemalos herbas** – oficialus Gvatemalos Respublikos simbolis. Herbas sukurtas Gvatemaloje gyvenusio šveicarų menininko Jean-Baptiste Frener.

Herbą sudaro šie elementai:
*Laurų vainikas simbolizuoja pergalę;
* Paukštis kecalis simbolizuoja laisvę;
* Popieriaus ritinys su užrašu *LIBERTAD 15 DE SEPTIEMBRE DE 1821* („Laisvė 1821 m. rugsėjo 5 d.“), žyminčiu šalies nepriklausomybės datą;
* Du sukryžiuoti Remington šautuvai su durtuvais vaizduoja pasiryžimą ginti šalį;
* Du sukryžiuoti kalavijai simbolizuoja garbę.

Herbas atvaizduotas ir šalies vėliavoje.
Dominas

Žodis **dominas** gali reikšti:

* dominas () – Senovės Romos titulas
* dominas – kitas *domino* pavadinimas:
** dominas – toks stalo žaidimas
** dominas – maskarado kostiumas (apsiaustas su gobtuvu ar tam tikri akiniai)
* Dominas – lietuviška pavardė
* Dominas () – komiksų *Marvel Comics 2* veikėjas
Domina

**Domina** () – baronė. Pagal Anglijos teisę šiuo titulu vadindavo moteris, kuri pati yra baronas (ji ne barono žmona, našlė ar dukra) ir asmeniškai valdo baroniją.

## Akademinis titulas
Kembridžo universitete pagarbumo kreipinys *domina* (trumpinys ) naudojamas kalbant apie moterį, turinčią *[[menų bakalauras|menų bakalauro]]* (menų bakalauro, bet ne menų magistro) laipsnį
Domina (reikšmės)

Žodis **domina** gali reikšti:

* domina – moteris baronė Anglijoje;
* domina – moteris menų bakalaurė;
* Domina – mėlynųjų vynuogių veislė.
Dominas (titulas)

**Dominas** ( 'šeimininkas, savininkas') – Romos respublikos valdovas. Šis titulas, analogiškas graikiškam valdovo titului *[[tironas]]* (), buvo nepriimtinas ankstyvojo principato laikais, o vėliau, valdant imperatoriui Diokletianui, tapo oficialiu titulu. To meto senovės Romos (284–476 m.) politinė santvarka imta vadinti dominatu.

Viduramžiais lotyniškas terminas *dominus* buvo ekvivalentiškas titului  ('siras') ir reiškė:
* feodalą aukščiausią ar tarpinį () valdovą. Šios vartosenos atvejis yra moteriškas titulas *[[domina]]*.
* dvasininką. Tai buvo įprastinis prefiksas pavadinant kleboną laikais iki Reformacijos.

Akademinėje sferoje titulu *dominus* kreipdavosi į menų bakalaurą (). *Dominus* taip iki šiol vartojamas Kembridžo universitete ir kai kuriuose kituose universitetuose.

## Sutrumpinta forma ''dom''
Sutrumpinta forma *dom* iki šiol vartojama kaip pagarbos prefiksas pavadinant Romos Katalikų bažnyčios dvasininkus, ypač benediktinų ir kitų religinių ordinų narius.

Portugalijoje ir anksčiau Brazilijoje *dom* buvo pagarbumo kreipinys, kurį naudodavo karališkojo kraujo asmenys ir asmenys, kuriems tokią teisę suteikdavo monarchas.

Titulo *dom* variantas yra *[[donas (titulas)|donas]]* (*don*).
Domonis

**Domonis** – antras pagal dydį miestas Anžuano saloje, priklausantis Komorų Sąjungai.

Mieste pastatytas pirmojo nepriklausomos Komorų Sąjungos prezidento Ahmedo Abdelacho mauzoliejus. Aplink gyvenvietę yra išlikusi miesto gynybinė siena.

## Istorija
XV a. miestas buvo svarbus prekybos taškas tarp Azijos ir Afrikos. Iki XVIII a. jis buvo Anžuano sultonato sostinė.

## Sportas
* Komorozine de Domoni – futbolo klubas;

## Žymūs gyventojai
* Ahmedas Abdelachas, pirmasis nepriklausomos šalies prezidentas.
* Tadžidinas Ben Saidas Masundė, Komorų prezidentas.
* Inzudinas Ben Saidas Masondė, buvęs aukščiausiasis teismo teisėjas.
* Afanas Mohamedas, buvęs ministras.
* Saidas Mohamedas Džoharas, Komorų prezidentas.
* Abdalachas Ahmedas Suretė, pirmasis Komorų Sąjungos konstitucinio tesimo pirmininkas.

## Išnašos
Gvatemalos himnas

**Gvatemalos himnas** – Gvatemalos Respublikos valstybinis simbolis. Oficialiai vadinamas *Himno Nacional de Guatemala*, nors kartais pagal pirmąsias eilutes klaidingai įvardijamas kaip *Guatemala Feliz!*

Himno tekstas parašytas Kubos poeto Chosė Choakino Palmos, o muzika – Rafaelio Alvareso Ovaljės. Himnas patvirtintas 1894 m., po specialaus konkurso. 1934 m. eilės kiek paredaguotos kalbininko profesoriaus Chosė Marija Bonilijos Ruano.

## Eilės

Visą himną sudaro keletas strofų, tačiau paprastai (sporto renginių, sutikimų proga) atliekamos tik pirmos trys. Pradžioje grojama įžanga. Visas himnas atliekamas valstybinių renginių proga.

## Nuorodos
* Visas himnas, vokalinė versija
Dzialandzė

**Dzialandzė** () – ežeras Anžuano saloje, Komorų Sąjungoje. Ežeras pakilęs 910 m virš jūros lygio. Susiformavęs šalia Ntingui kalno, kuris yra aukščiausias saloje ir siekia 1595 m.

Ežeras yra maždaug 280 m ilgio ir iki 150 m pločio. Užimantis 3 ha ploto šis ežeras yra vienas iš pagrindinių vandens tiekimo šaltinių saloje. Pastaruoju metu dėl ūkinės veiklos smarkiai sumažėjo telkinio tūris ir paviršiaus plotas. Ežere gyvena gėlavandenės žuvys ir lankosi daugybė paukščių, bet dėl vietos ūkininkų naudojamų pesticidų ežero laukiniams gyvūnams iškilo grėsmė. Smarkiai mažėja ežerą maitinančių upių skaičius.
Keušenis

**Keušenis** – miestas Moldavijoje, 22 km į pietus nuo Benderų, Botnos upės slėnyje. Nuo 1949 m. birželio 1 d. – Keušenio rajono centras.

Mieste yra miesto ir rajono administracija, policija, kultūros namai, paštas, stadionas, ligoninė ir poliklinika, parkas, 4 licėjai (3 mokantys rumunų kalba, 1 – rusų), statybos koledžas, muzikos mokykla, 7 vaikų darželiai. Dabar Keušenyje veikia vietinė televizija *Studio-L*.

## Istorija
Mieste yra totorių tvirtovės, kazokų sugriautos XVI a., griuvėsiai. Vėliau totoriai pastatė kitą tvirtovę.

Kol egzistavo Budžako orda, Keušenyje buvo ordos chanų vasaros rezidencija.

1789 m. rugsėjo mėn. Rusijos kariuomenė užėmė teritoriją, kurioje buvo Keušenis. Keušenio miestelyje buvo generolo feldmaršalo kunigaikščio Grigorijaus Potiomkino (1739–1791), vadovavusio Benderų (tada priklausė Osmanų imperijai) apgulčiai, štabas. 1812 m. gegužės 16 d. buvo pasirašyta Bukarešto taikos sutartis, pagal kurią teritorija tarp Pruto ir Dniestro atiteko Rusijos imperijai.

Miesto teisės – nuo 1965 m. Nuo 2003 m. vasario mėn. iki 2005 m. buvo municipijus ir Tiginos žudeco centras.

## Gyventojai
 

Miesto gyventojų skaičius mažėja, nes daug gyventojų išvažiuoja uždarbiauti į Europą, Rusiją.

### Ekonomika
Moldavijos TSR laikais Keušenyje veikė vyno gamybos ir konservų gamyklos (dabar AB *Orhei-Vit* filialas), kilimų fabrikas (nebėra), stambiausias Moldovoje ir trečias pasaulyje pagal talpą (135 tūkst. tonų) grūdų elevatorius *АО Elevator Kelley-Grains*, plytų gamykla. Mieste veikia degalinės (*Tirex petrol*, *Lukoil*, *Petrom*), privačios žemės ūkio įmonės.

Prekyba vyksta keliuose turguose, gausiose parduotuvėse, kioskuose, baruose ir pan.

## Transportas
Mieste yra:
* Autobusų stotis. Autobusų maršrutai jungia su rajono kaimais ir Kišiniovu, Belciu, Benderais, Odesa ir kitais Moldavijos ir Ukrainos miestais.
* Taksi susisiekimas. Važinėja tiek paprasti, tiek maršrutiniai taksi.
* Geležinkelio stotis, aptarnaujanti tiek krovininius, tiek keleivinius pervežimus. Geležinkelio linija (Benderai-Galacas) per miestą nutiesta ir geležinkelio stotis pastatyta 1877 m.

## Sportas
* FC Sinteza Căuşeni (futbolo klubas)

## Šaltiniai
Vilniaus miesto ketvirtasis apylinkės teismas

**Vilniaus miesto ketvirtasis apylinkės teismas** (sutr. **Vilniaus m. 4-asis apylinkės teismas**) – buvęs bendrosios kompetencijos teismas, nagrinėjęs civilines ir baudžiamąsias bylas bei jo kompetencijai įstatymų priskirtas administracinių teisės pažeidimų bylas, apylinkės teismas Lietuvos sostinėje.

Veiklos teritorija buvo Vilniaus m. Naujosios Vilnios seniūnija.

Panaikintas sujungus Vilniaus miesto apylinkės teismus, įsteigus Vilniaus miesto apylinkės teismą.

Adresas: S. Batoro g. 41, LT-2048, Vilnius (Naujoji Vilnia).

## Pirmininkai
* Iki 1986 m. Josifas Tomaševičius
* ~1991–1993 m. Artūras Drigotas
* 1993 m. kovas – 2007 m. gegužė – Vladislavas Lenčikas
* Nuo 2007 m. liepos iki panaikinimo – Jeugenijuš Jaglinski (g. 1964 m.).

## Šaltiniai
P53

**p53** (**Baltymas p53**) – tai transkripcijos faktorius, reguliuojantis ląstelės ciklą.
 Nemutavusioje būsenoje veikia kaip ląstelės piktybėjimo supresorius, nes nuo jo priklauso ląstelės apoptozė. p53 koduojančio geno mutacijų aptinkama apie 50 % visų vėžinių ląstelių.

## Baltymo p53 genas
Genas koduojantis baltymą p53 vadinamas *TP53*. Jis yra 17 os chromosomos trumpame petyje (17p13.1), kurio pažeidimai itin dažni piktybinėse ląstelėse.

## Baltymo p53 paskirtis
Baltymas р53 sintetinamas visose organizmo ląstelėse. Jis yra universalus natūralaus ląstelės sunykimo – apoptozės reguliatorius-sukėlėjas. Jis taip pat dalyvauja pažeistos DNR atkūrime.
р53 sintetinams kaip atsakas į šiuos išorinius stresus:
# DNR tiesioginiai pažeidimai;
# Genetinės medžiagos segregacijos aparato pažeidimas);
# Laisvų RNR kiekio sumažėjimas;
# Hipoksija;
# Šiluminis šokas;
# Aukšta azoto oksido NO koncentracija;
# Jonizuojanti spinduliuotė
р53 aktyvacijai bei stabilumui palaikyti pagrindinė rolė priklauso baltymui Mdm2. Jie abu sintetinami normaliomis sąlygomis, o veikimo stabdymas vyksta susirišant. Didesnis p53 kiekis suaktyvina Mdm2 sintezę – realizuojamas reguliacinis grįžtamasis ryšis. Panašiai veikia ir baltymas JNK.

## p19ARF rolė didinant р53 koncentraciją
р53 baltymas aktyvuojamas kaip atsakas į padidintą protoonkogenų Ras, Myc, β-ketanino ir adenovirusinio onkogeno E1A raišką. р19ARF sumažina p53 degradavimo greitį – didina р53 koncentraciją.

## p53 baltymo veikimas
Turėdamas transkripcijos faktoriaus savybes aktyvuotas p53 stimuliuoja apoptozės programos (ląstelės sunykimo ir mirties) baltymus bei ląstelės ciklo baltymus. Be to, aktyvuotas p53 baltymas represuoja kitų genų transkripciją ir yra šių baltymų antagonistas: TBP (; baltymas susirišantis su TATA, baltymas CBF (;baltymas susirišantis su CCAAT) ir baltymas SP-1.

## Baltymo p53 polimorfizmas ir homologai
Genas р53 koduoja bent du baltymus su skirtinga reguliacija. Yra duomenų apie visą baltymų grupę, giminingą p53, kurių geriausia charakterizuotas yra р73.

## Taip pat skaitykite
* Onkogenai

## Nuorodos

* p53 svetainė – informacija apie paplitimą, mutacijas ir pan.
* p53 informacija populiarioje svetainėje www.ncbi.nlm.nih.gov
* p53 Knygoje genai ir ligos
Trumpametražis filmas

**Trumpametražis filmas** – techninis terminas, kilęs iš Šiaurės Amerikos filmų industrijos kino eros pradžioje (angliškai vadinamas *short film* arba tiesiog *short*). Šiandien šis terminas dažniausiai apibūdina filmus, kurie Amerikos žemyne yra tarp 20 ir 40 minučių, o Europoje, Lotynų Amerikoje ir Australijoje trumpųjų filmų kategorijai paprastai priskiriami ne ilgesni nei 15 minučių filmai.
Nimrod

„**Nimrod**“ – 5-asis amerikiečių pankroko grupės Green Day albumas, išleistas 1997 m. ir parduotas apie 5 mln. tiražu.

## Istorija

Šis albumas muzikine prasme įvairesnis nei ankstesni grupės darbai. Jame yra ir greito tempo punk rock dainų („Reject“, „Platypus (I Hate You)“, „Nice Guys Finish Last“), lėtesnio tempo pop punk kūrinių („Redundant“, „Walking Alone“, „Worry Rock“), ska punk („King for a Day“), surf rock („Last Ride In“), hardcore punk („Take Back“) kūrinių, akustinė baladė („Good Riddance (Time of Your Life)“) ir kt.

Visoms dainoms muziką sukūrė grupės nariai, o dainų tekstus - vokalistas Billie Joe Armstrong. Juose galima rasti įvairių aktualių tematikų - nuo šeimyninio gyvenimo rutinos iki alkoholizmo.

Albumo viršelyje panaudotos pridengtos Dwight Eisenhower ir Harry S. Truman nuotraukos.

## Albumo dainos

# Nice Guys Finish Last (2:49)
# Hitchin' a Ride (2:49)
# The Grouch (2:12)
# Redundant (3:17)
# Scattered (3:02)
# All the Time (2:10)
# Worry Rock (2:27)
# Platypus (I Hate You) (2:21)
# Uptight (3:04)
# Last Ride In (3:47)
# Jinx (2:12)
# Haushinka (3:25)
# Walking Alone (2:45)
# Reject (2:05)
# Take Back (1:09)
# King for a Day (3:13)
# Good Riddance (Time of Your Life) (2:34)
# Prosthetic Head (3:38)

### Papildomos dainos

Japonijai skirtoje versijoje įtrauktas papildomas kūrinys:
# Desensitized (2:49)

Australijai skirtoje versijoje įtraukti papildomi kūriniai:
# Suffocate (2:54)
# Do Da Da (1:30)
# Desensitized (2:48)
# You Lied (2:26)

## Singlai

Išleisti singlai: „Hitchin' a Ride“, „Good Riddance (Time of Your Life)“, „Redundant“ bei „Nice Guys Finish Last“.

Didžiausi hitu tapo daina „Good Riddance (Time of Your Life)“, pasiekusi platininio singlo statusą. Ji buvo panaudota seriale „Seinfeldas“, „Kaip aš sutikau jūsų motiną“, „Do Over“, TV siužetuose apie princesę Dianą, taip pat yra žinoma, kad ji dažnai grojama per abiturientų išleistuvių ceremonijas. Paprastai tai būna finalinė Green Day koncertų daina, kurios akustinę versiją sugroja grupės vokalistas Billie Joe Armstrong. Ši daina įtraukta į grupės rinktinį albumą „International Superhits!“ bei DVD „Bullet In A Bible“.

## Kiti faktai

Albumas pasiekė dvigubai platininio statusą ir pasaulyje buvo parduotas apie 5 mln. tiražu. 

## Nuorodos

* „Redundant“ videoklipas
* Leidinio „Allmusic“ albumo recenzija
* Oficialus Green Day puslapis
* Green Day music.lt svetainėje
Eskizas

**Eskizas** (kilęs iš senovės graikų kalbos σχέδιος – schedios „laikinas“) – greita vizualizavimo forma, kuri paprastai nelaikoma išbaigtu meno darbu.

Eskizo kūrimo tikslai gali būti skirtingi. Dailininkas gali ieškoti geriausios, jo manymu, kompozicijos paveikslui, skulptūrai, freskai, ar kito formato meno kūriniui. Eskizas taip pat gali būti komunikacijos forma. Kino projektų režisieriai (jei neturi storyboard dailininko, dažnai patys piešia eskizus, norėdami geriau pavaizduoti operatoriui (aktoriams ar kitiems filmavimo komandos nariams) savo sumanymus.

## Eskizai visuomenėje
Meno studentai yra skatinami studijuoti įvairias aplinkos formas, siekiant išmėginti naujas kompozicines idėjas, bet nesistengiant užbaigti piešinio. Eskizų piešimas yra vienas geriausių būdų jauniems menininkams vystyti savo įgūdžius.

Skulptoriai naudoja eskizus, siekdami surasti geriausią formos išraišką, ir, radę tenkinantį variantą, imasi skulptūros. Patys eskizai kartais tampa vertingais meno darbais.

## Eskizų piešimas meno industrijose
Gatvės dailininkai, per kelias minutes nupiešiantys praeivių portretus, turi turėti ilgametę patirtį tam, kad greitai ir sėkmingai perprastu žmonių charakterius.

Architektai ar skulptoriai kuria eskizus truputį kitokia būdu: jie ne piešia, bet daro modelius. Architektams neretai privaloma padaryti pastato modelį prieš klientams patvirtinant jo statybą. Skulptoriai dažnai padaro mažesnio dydžio skulptūrėles, norėdami pamatyti ar tinkama erdvinė kompozicija, ir tik po to kuria galutinę versiją.

Eskizus kuria ir storyboard dailininkai, piešiantys storyboard kadruotes. Šios profesijos atstovams reikia išmanyti kinematografijos principus, pagrindinė jų užduotis yra greitai vizualizuoti režisieriaus nurodytas scenas.
Žudecas

**Žudecas** (, ) – tradicinis Rumunijos teritorinis administracinis vienetas, naudojamas dabartiniame Rumunijos administraciniame teritoriniame suskirstyme. Moldavijoje žudecai buvo įkurti 1993 m. stambinant rajonus, o 2003 m. žudecai vėl panaikinti ir grįžta prie rajonų sistemos.
Lietuvos administraciniu suskirstyme žudecai atitinka apskritis, D. Britanijos – grafystes ().

## Istorija
Terminas  pagal kilmę reiškia administracinę sritį, kurią valdo vienas teisėjas. Žodis kilęs iš  'teisėjas', o šis – iš  'teisėjas'. Viduramžių Valakijoje žudecus valdė *žudai*, vykdę tiek administracines, tiek teismines funkcijas. Seniausias žinomas žodžio  paminėjimas Moldavijos kunigaikštystėje yra iš 1409 m.

Žudecai savo kilme giminingi Sardinijos valstybiniams dariniams judikatams. Judikatai pradžioje irgi buvo sritys, kurias valdė teisėjai.

Dabartinėje Moldavijoje žudecų sistema buvo įvesta laikotarpiu, kai buvo svarstyta jungtis su Rumunija. Šios idėjos atsisakius, žudecai buvo panaikinti.
Municipijus (Moldavija)

**Municipijus** () – ypatingo statuso miestas, žemiausio Moldavijos administracinis teritorinis vienetas. Dabar Moldavijoje yra 5 municipijai: Kišiniovas, Belcis, Benderai, Komratas, Tiraspolis.

## Statusas
Municipijaus statusą apibrėžė 2001 m. gruodžio 27 d. „Įstatymas apie Moldavijos respublikos administracinę teritorinę sudėtį“ (galioja nuo 2002 m. sausio 29 d.):

: Municipijus yra miesto tipo gyvenamasis punktas, atliekąs svarbų vaidmenį ekonominiame, socialiniame kultūriniame, moksliniame, politiniame ir administraciniame valstybės gyvenime, kuriame yra svarbios pramonės ir prekybos įmonės, švietimo, sveikatos apsaugos ir kultūros institucijos.

Pagal įstatymą municipijai yra priskirti žemiausio (pirmo) lygio administraciniams teritoriniams vienetams kartu su kaimais, komunomis ir miestais. Skirtingai negu kitų pirmojo lygio vienetų municipijai neįeina į antrojo lygio administracinių teritorinių vienetų rajonų sudėtį.

Municipijus Komratas yra autonominio teritorinio vieneto Gagaūzijos dalis ir jo administracinis centras. 2001 m. įstatymas nepriskiria Gagaūzijos kaip autonominio vieneto jokiam administraciniam teritoriniam lygiui.

Municipijus Kišiniovas yra Moldavijos sostinė.

## Municipijų sudėtis
Į municipijaus sudėtį gali įeiti kiti pirmojo administraciniai vienetai – miestai, kaimai, komunos. Pvz.:
* Kišiniovo municipijų sudaro 6 miestai ir 27 kaimai (22 kaimus jungia 8 komunos, 2 kaimai yra vienų iš miestų sudėtinė dalis).
* Belcio municipijus – jo sudėtyje 2 kaimai,
* Benderų municipijus – jo sudėtyje 1 kaimas.
* Komrato ir Tiraspolio municipijai savo sudėtyje mažesnių vienetų neturi.

## Municipijų valdymo organai
Municipijaus valdymo organas yra *municipalinė taryba* (kitaip dar *muncipijaus taryba*) ir *[[primaras]]*, vadovaujantis municipijaus primarijai. Kišiniovas turi ne primarą, o generalinį primarą.
Municipijaus sudėtyje esančiose gyvenvietėse veikia vietinės tarybos, kurių veiklą koordinuoja municipalinė taryba.

Municipalinę tarybą sudaro patarėjai, renkami 4 metams. Patarėjų skaičius priklauso nuo municipijaus gyventojų skaičiaus. Pvz., Kišiniovo municipijus turi 51 patarėją, o Belcio – 35 patarėjus.

Municipijaus primaras irgi renkamas balsuojant 4 metams. Primaras turi turėti 3 patarėjus (Kišiniovo – 4), kuriuos primaro teikimu iš patarėjų skaičiaus renka municipalinė taryba

*Primarija* yra primaro kanceliarija, jos darbuotojai yra valstybės tarnautojai.

## Nuorodos
Municipijus

**Municipijus** (, , ) - kai kurių šalių (Rumunijos, Moldavijos, Brazilijos) administracinis teritorinis vienetas. Muncipijaus samprata perimta iš Senovės Romos administracinio skirstymo sistemos. Romos respublikoje dalis miestų buvo municipijos ().  

Municipijais vadinami kiek skirtingi administraciniai vienetai:
* miestai, dėl savo svarbos ar dydžio turintys ypatingą statusą – Rumunija ir Moldavija. 
* savivaldybės lygio administraciniai vienetai – Brazilija.

## Municipijai
* Rumunijos municipijai
* Moldavijos municipijai
Burvelių alkakalnis

**Burvelių alkakalnis**, dar vadinamas **Mlečkos kalnu**, **Mileškalniu** ar **Koplytstulpiu** – senovės lietuvių alkakalnis Panevėžio rajone, Krekenavos seniūnijoje, ~1 km į pietvakarius nuo Burvelių kaimo. Stūkso Nevėžio kairiajame krante, netoli Liepupio upelio žiočių. Ilgis šiaurės-pietų kryptimi 250 m, aukštis (iš Nevėžio pusės) – 15 m. Iš pietų supa pelkynai, iš rytų – drėgnos pievos. Apaugęs pušimis (šiaurėje) ir beržais (likusioje dalyje).

Kalvos viršuje buvo koplyčios pamatai. Pasakojama, kad XVI a. pabaigoje čia buvęs supiltas pilkapis Jono Konstantino Mlečkos, nukritusio kartu su žirgu ir nuskendusio Nevėžyje, atminimui. Manoma, kad Mlečkai buvo pastatyta ir koplyčia. XVI a. Mlečkos valdė aplinkinius dvarus.

Alkakalnis netyrinėtas. 1968 m. žvalgė Istorijos instituto, 1975 ir 1982 m. Mokslinės metodinės kultūros paminklų apsaugos tarybos archeologai.

Alkakalnis patenka į Krekenavos regioninio parko teritoriją.

## Šaltiniai

## Galerija

Vaizdas:Burveliai3.JPG|Beržynas ant Alkakalnio
Vaizdas:Burveliai4.JPG|Nevėžis Alkakalnio papėdėje
Vaizdas:Burveliu alakalanis is siaures rytu puses.jpg ‎ |Burvelių alkakalnis iš šiaurės rytų pusės
Vaizdas:Burvelu alkakalnis is siuares puses.jpg ‎ |Burvelių alkakalnis iš šiaurės pusės
Vaizdas:Burveliu alkakalnio valstybes paminklo zenklas.JPG ‎|Burvelių alkakalnio valstybės paminklo ženklas
Vaizdas:Burvelių alkakalnio aprasas.JPG|Burvelių alkakalnio informacinės lentos aprašas
Liepupys

::*Apie to paties pavadinimo dešinįjį intaką žr. [[Liepupys (Surviliškis)]]*

**Liepupys** – upelis vidurio Lietuvoje, Panevėžio rajono pietuose; Nevėžio kairysis intakas. Prasideda Spališkių miško šiaurinėje dalyje, 1,7 km į rytus nuo Burvelių. Teka į pietvakarius laukais, kerta Vilainių-Krekenavos kelią. Už jo sudaro gilų slėnį. Žemupyje teka pelkėtomis Nevėžio slėnio pievomis. Įteka į Nevėžį 85,6 km nuo jo žiočių, 0,6 km į pietvakarius nuo Burvelių alkakalnio, Kazokuose.

Aukštupio vaga sureguliuota, žemupio – paversta melioracijos grioviu.

Upėvardis kildinamas nuo medžio *[[mažalapė liepa|liepa]]* pavadinimo.

## Šaltiniai
Brasta (Nevėžis)

**Brasta** – upelis vidurio Lietuvoje, Panevėžio ir Kėdainių rajonuose; Nevėžio kairysis intakas. Prasideda Krekenavos seniūnijoje, 0,5 km į rytus nuo Kazokų. Teka į pietus, pietryčius dirbamais laukais. Žemupyje sudaro labai gilų, tankiai apžėlusį slėnį, kerta Vilainių-Krekenavos plentą. Įteka į Nevėžį 80 km nuo jo žiočių, Šventybrastyje, netoli Šventybrasčio bažnyčios.

Aukštupio vaga sureguliuota. Brastos žemupys senovėje buvo šventa vieta, greta santakos su Nevėžiu augo šventieji ąžuolai (dabar išlikę 4), stovėjo šventykla. Prie Brastos įsikūrę Kūjėnų ir Šventybrasčio kaimai.

Upės pavadinimas kilo nuo žodžio *[[brasta]]* („sekli, perbrendama upės vieta; šlapias kelias, klampynė“).

## Šaltiniai
Sardaras

**Sardaras** ( 'vadas'; , iš  'galva' +  'turėtojas') – karinis ar politinis vadas Irane, Pakistane ir Indijoje. Osmanų imperijoje tai buvo karinis titulas.

Pakistane *sardarais* vadinami beludžių, kašmyrų, paštūnų, pendžabių, seraikių, sindų genčių ir klanų vadai.

Indijoje pendžabių, hindi ir kitose Indijos kalbose sardarais dažnai vadina vyrus sikhų tikėjimo šalininkus. Tokiais atvejais prie žodžio *sardar* dar pridedamas pagarbumo priesaga *-ji*, tad gaunamas žodis *sardarji*. Šis žodis turi keletą reikšmių, bet jos dažnai išreiškia pavadintojo karinį autoritetą.

## Karinis titulas
* Kolonijiniais laikais Britų Indijoje *sirdarais* ar *sardarais* vadino vietinius kilminguosius. *Sirdar Bahadur* buvo karinio pasižymėjimo garbės vardas Indijoje.
* *Sirdaras* buvo oficialus Britų Egipto armijos vado titulas.
* Daugelyje Indijos kalbų *sardaras* reiškia 'karo vadas'. Tokie karo vadai galėdavo gauti džegirą ().
* Osmanų imperijoje *serdarais* vadino armijų vadus. Iš osmanų šį titulą buvo perėmę ir serbai.

## Valdovų titulas
* Marathai (kšatrijų kasta) Maharaštroje naudoja titulą *sardar*, kuris reiškia 'riteris', 'armijos vadas', 'nedidelės valdos valdovas' ir kuris yra prestižinis.
* Kelių Pietų Azijos, ypač Pandžabo, vietinių kunigaikštysčių () valdovai kunigaikščiai turėjo oficialų titulą *sardar* ar *Gujjar Sardar*:
** Kalsia – paskutinis princas sardaras tapo radža 1917 m.
** Kapurthala – trečiasis sardaras tapo radža. Vėlesni valdovai naudojo aukštesnį titulą *Raja-i Rajgan*, o galop – maharadža.

## Sardarai sikhizme
Sikhų pasaulėžiūroje kiekvienas vyras sikhas turi gebėti vadovauti, o *sardaras* ir reiškia 'vadas'. Sikhai sardarais vadina kiekvieną vyrą su barzda ir ilgais plaukais, kuris plaukus pridengia turbanu (grupių vadai paprastai dėvi turbanus). Pavadinimas *sardaras* gali būti naudojamas kreipiantis į sikhus vyrus (maždaug atitinka *misteris* anglų kalboje), tačiau šiuo titulu dažniausiai vadina žemvaldžius, kurių protėviai buvo vadai.
Korneštis

**Korneštis** – Moldavijos miestas Ungenio rajone, 72 km į šiaurės vakarus nuo Kišiniovo. Mieste yra geležinkelio linijos Kišiniovas-Ungenis stotis.

Pagal 2004 m. surašymą mieste buvo 3284 gyventojai:
* pačiame Korneščio mieste buvo 2781 gyventojai,
* miestui pavaldžiame *Romanovca* kaime – 503 gyventojai.

Tarybiniais laikais Korneštyje veikė vaisių ir daržovių perdirbimo, vyno, sviesto ir sūrio fabrikai.

## Šaltiniai
Lamnamkoko nacionalinis parkas

**Lamnamkoko nacionalinis parkas** () – nacionalinis parkas šiaurės Tailande, Čiangrajaus provincijoje. Parkas įkurtas 2002 m. gegužės 10 d.

## Vieta
Parkas užima 732,98 km² plotą Mueango (Mueang) apylinkėse. Parko teritorijoje teka Koko upė.

## Flora ir fauna
Lamnamkoko nacionaliniame parke vyrauja:
* Visžaliai miškai;
* Lapuočių miškai;
* Mišrus miškas;
* Kalnų miškai;
Iš retų augalų parke sutinkama: rudoji šorėja, (shorea siamensis), gumbuotasis sparnenis (Dipterocarpus tuberculatus), (Vietnamosasa ciliata), siauralapis podokarpas (Podocarpus neriifolius), michelija (Michelia floribunda), rododendras, didysis tikmedis (Tectona grandis), plaukuotasis viršūklis (Terminalia chebula), miletija (Millettia leucantha), baltažiedis sparnenis (Dipterocarpus turbinatus), briaunotasis sparnūklis (Anisoptera costata), aukštoji hopėja (Hopea ferrea) ir kt.

## Lankytinos vietos
* Khunkono (Khun Kon), Huajkaeo (Huai Kaeo), Pongfrabato (Pong Phra Bat), Huajmaesajo (Huai Mae Sai), Pangsa (Pang Sa) kriokliai.
* Nanglaenajo (Nang Lae Nai) krioklys ().
* Dramblių ferma ().

## Išnašos

## Nuorodos
* Parko svetainė 
* Tailando nacionaliniai parkai
Orhėjus

**Orhėjus** – Moldavijos miestas ant Reuto upės, Orhėjaus rajono centras. Miestas yra maždaug 50 km į šiaurę nuo Kišiniovo. Iki 2003 m. Orhėjus buvo apskrities (žudeco) centras, po to apskritys buvo panaikintos. Dauguma gyventojų kalba rumuniškai arba rusiškai. Vienoje miesto mokykloje dėstymo kalba yra rusų kalba.

## Istorija

Miesto įkūrimo data nežinoma. Miestas pastatytas Dakijos tvirtovės *Petrodava*, kuri dar vadinama *Senuoju Orhėjumi* (). Tvirtovės likučiai su požemiais išlikę iki šių dienų, jie yra tarp Trebuženio ir Butučenio kaimų. Griuvėsiuose rasta monetų ir kitokių daiktų.

Viena hipotezė teigia, kad miesto pavadinimas *Orhei* kilęs iš vengrų kalbos *Őrhely* – 'tvirtovė'. Pagal hipotezę pavadinimas kildinamas iš XIII a., kai vengrai šiame krašte statė įtvirtinimų liniją.
Zaporožės kazokai Orhėjų vadino *Irgejevas* ir *Igrejevas* (). Senovės Rusijoje jis buvo žinomas kaip *Oryga* bei *Orygova* (). Dabartinis rusiškas pavadinimas – *Orgejevas*.

Iki 1812 m. Orhėjuje buvo osmanų sardarų, valdžiusių šiaurinę Besarabijos dalį, rezidencija.

1835 m. miestelis *Senasis Orhėjus* tapo apskrities miestu *Orgejevu*.

Iki Antrojo pasaulinio karo Orhėjuje gyveno daug žydų, jame buvo didelės žydų kapinės. Dabar mieste likusi vienintelė veikianti sinagoga. Dauguma bažnyčių yra stačiatikių cerkvės.

1944 m. rugpjūčio mėn., Jasų-Kišiniovo operacijos metu, artilerijos ugnis ir bombardavimai beveik visiškai sugriovė miestą, kuris karui pasibaigus buvo atstatytas.

1991 m. Orhėjuje gyveno 39,1 tūkst. gyventojų.

## Sportas
* FC Milsami Orhei (futbolo klubas)

## Šaltiniai
Stasys Sakalauskas

**Stasys Sakalauskas** (1946 m. rugpjūčio 19 d. – 2004 m. kovo 25 d.) – lietuvių diplomatas, Lietuvos Respublikos nepaprastasis ir įgaliotasis ambasadorius.

## Biografija

Stasys Sakalauskas gimė 1946 m. rugpjūčio 19 d. Kaune. Gimtajame mieste jis baigė S. Nėries vidurinę mokyklą, Kauno politechnikos institutą. Gabus jaunas specialistas buvo pakviestas dirbti institute. Čia jis apgynė technologijos mokslų daktaro disertaciją, jam buvo suteiktas docento vardas. Kauno politechnikos institute dėstytoju dirbo beveik 22 metus.

Diplomato karjerą jis pradėjo 1991 m. spalio 1 d., tapdamas Lietuvos užsienio reikalų ministerijos vyriausiuoju specialistu Politikos departamento, Amerikos, Kanados ir Azijos šalių skyriuje.

1991 m. lapkričio 1 d. – 1994 m. liepos 14 d. dirbo skyriaus vedėju Politikos departamento, Amerikos, Kanados ir Azijos šalių skyriuje.

Po trejų metų, nuo 1994 m. liepos 15 d. iki 1997 m. kovo 2 d. dirbo Lietuvos ambasadoje JAV patarėju politikos klausimais, kartu ėjo karo atašė pareigas.

1997 m. kovo 3 d. buvo paskirtas Lietuvos užsienio reikalų ministerijos sekretoriumi, o tų pačių 1997 m. rugsėjo 22 d. – nepaprastuoju ir įgaliotuoju Lietuvos ambasadoriumi JAV ir Meksikai. Skiriamuosius raštus JAV prezidentui Bilui Klintonui įteikė 1997 m. lapkričio 12 d. Įgaliojimų terminas baigėsi 2001 m. kovo 4 d.

2001 m. kovo 5 d. – 2003 m. balandžio 6 d. dirbo URM ambasadoriumi ypatingiems pavedimams. ministerijos patarėjų grupėje.

Nuo 2003 m. balandžio 7 d. iki mirties – ambasadorius ypatingiems pavedimams Kaliningrado problematikai, Rytų Europos ir Vidurinės Azijos departamente.

2003 m. Stasys Sakalauskas apdovanotas Ordino „Už nuopelnus Lietuvai“ Komandoro kryžiumi.

## Šaltiniai

|-
Moldavijos tarptautiniai santykiai

**[[Moldavija|Moldavijos]] tarptautiniai santykiai** pradėjo plėstis po šalies nepriklausomybės paskelbimo nuo Tarybų Sąjungos. Oficialiai šalis stengiasi būti neutrali ir siekia tapti ES nare.

1995 m. Moldavija tapo pirmąja NVS valstybe, kurią pripažino Europos Taryba. Nuo 1992 m. šalis dalyvauja įvairiose NATO taikos palaikymo misijose, priklauso Jungtinėms Tautoms ir kitoms svarbioms pasaulio organizacijoms. 

2005 m. Moldavija ir ES pradėjo veiksmų planą siekiant glaudesnio bendradarbiavimo. 

Ypač sudėtingi santykiai Moldaviją sieja su vakarine jos kaimyne Rumunija. Tarp 1918-1940 m. didelė Moldavijos dalis priklausė Rumunijai, o kalbininkai sutaria, kad šių abiejų šalių kalbos yra identiškos. Rumunija nuolat kelia klausimus dėl Moldavijos Padniestrės dalies, kurios didelė gyventojų dauguma norėtų prisijungti prie kaimynės. Nuo 1994 m. abejose šalyse veikė bevizis režimas, tačiau jis pasibaigė 2007 m. sausio 1 d., kai Rumunija tapo ES nare. Šis faktas pastūmėjo kai kuriuose Moldavijos žmones pasirinkti Rumunijos pilietybę. 

Didelių sukilimų kyla Moldavijos dalyje Padniestrėje. Joje gyvena daugiau nei 60 proc. ne Moldavijos piliečių. Ši dalis atsiskyrė Moldavijai paskelbus nepriklausomybę nuo Tarybų Sąjungos. Šis regionas turi savo *de facto* vyriausybę.
FK Sasa

**Makedonijos Kamenicos „Sasa“** – Šiaurės Makedonijos futbolo klubas iš Kamenicos.

## Istorija
Klubo ištakos siekia 1968 m. Kitados rungtyniavo Pirmoje lygoje, bet vėliau iškrito į žemesnius lygmenis.

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
* RSSSF duomenų bazė
GFK Tikveš

**Kavadarcio „Tikveš“** – Šiaurės Makedonijos futbolo klubas iš Kavadarcio.

## Istorija
Klubo ištakos siekia 1930 m. Pastaraisiais metais žaidė žemesniuose divizionuose.

2013–2014 m. žaidė Trečioje lygoje, Pietų regione, bet pirmenybių nebaigė, o taškai ir pasiekimai buvo anuliuoti.

## Pasiekimai

## Sezonai

|}

## Garsesni treneriai
* Naćo Totovski
* Trajče Kovačev
* Andon Dončevski
* Svetozar Gođevac

## Logotipas

Vaizdas:Tikveš Kavadarci logotipas.gif|Senoji emblema
Vaizdas:Tikveš Kavadarci logo.jpg|Naujoji emblema


## Spalvinė gama

## Išnašos

## Nuorodos
* SOCCERWAY
* FLASHSCORE
* Transfermart
* Globalsportsarchive
* RSSSF duomenų bazė
FK Borec Veles

**Veleso „Borec“** – Šiaurės Makedonijos futbolo klubas iš Veleso.

## Istorija
Klubo ištakos siekia 1926 m. Kitados rungtyniavo elito divizione. Jame debiutavo 1992–1993 m., bet ilgam įsitvirtinti nepavykdavo. Vienu metu buvo iškritę į Trečią lygą.

2021–2022 m. Pirmoje lygoje liko vienuolikti, priešpaskutinėje vietoje ir po sezono buvo perkelti į žemesnį divizioną.

## Emblema

Vaizdas:Borec Veles.jpg|Senoji emblema
Vaizdas:FK Borec Veles logo.png|Naujoji emblema


## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermart
* Globalsportsarchive
FK Vardarski Bogdanci

**Bogdancų „Vardarski“** – Makedonijos futbolo klubas iš Bogdancų.

## Istorija
Klubo ištakos siekia 1969 m. 

Didžiausias klubo pasiekimas, kad vieną sezoną (1992/1993 m.) dalyvavo elito lygoje. Po to sekė kritimas į žemesniuosius divizionus.

### Sezonai

|}

## Pasiekimai

## Apranga
; Sportinės aprangos pokyčiai.
* Namuose žaidžia x apranga. 

## Išnašos

## Nuorodos
* RSSSF duomenų bazė